ถ้าเกิดมีสุนัขที่ป่วยมีเชื้อโรคพิษสุนัขบ้า มากินน้ำในกาละมังที่ใส่น้ำเปล่าเอาไว้ และตอนที่กินก็มีน้ำลายไหลยืดลงไปในกาละมังด้วยโดยที่เราไม่เห็นในตอนนั้น แล้วหลังจากนั้นเราไปล้างมือในกาละมัง โดยล้างแต่น้ำเปล่าในกาละมังอย่างเดียวไม่ได้ใช้สบู่อะไรทั้งสิ้น ถามว่าเราจะติดเชื้อโรคพิษสุนัขบ้าได้หรือเปล่าครับ โอกาสที่เราจะติดเชื้อมีมากน้อยขนาดไหน แล้วเชื้อพิษสุนัขบ้าจากน้ำลายของสุนัขจะอาศัยอยู่ในน้ำเปล่าได้นานขนาดไหนครับ
สวัสดีคะ เรียนอย่างนี้ค่ะ จากรายงานของ Centers of disease control and prevention รายงานออกมาดังนี้ค่ะการติดเชื้อพิษสุนัขบ้า ติดต่อ จากสัตว์ที่มีเชื้อ สู่สัตว์ที่ไม่มีเชื้อ หรือ สู่คนด้วยการกัดและสัตว์นัั้นมีการติดเชื้อชัดเจนค่ะมีรายงานน้อยมากที่มีเรื่องของการติดเชื้อจะสามารถติดเชื้อจากน้ำ ทางอากาศ จากการปลูกถ่ายกระจกตา การเปลี่ยนแปลงอวัยวะ หรือ การสัมผัส ด้วย เยื่อบุอื่นๆค่ะเชื้อไม่สามารถอยู่ในน้ำเปล่าได้ค่ะ เชื้อไวรัสต้องมีเจ้าของค่ะ คือ ต้องอยู่ในสิ่งมีชีวิตค่ะ เพราะตัวเขาเองไม่สามารถทนกับสภาวะแวดล้อมนอกร่างกายสิ่งมีชีวิตได้ค่ะดังนั้นตอนนี้คงแนะนำเรื่องของการฉีดวัคซีนก่อนที่จะสัมผัส สามเข็ม ค่ะ เมื่อฉีดครบจะมีภูมิคุ้มกันค่ะ และถ้ามีการถูกกัด ภายในหกเดือนกระตุ้น หนึ่งเข็ม ถ้าเกินหกเดือนกระตุ้นสองเข็มค่ะ